Foto: Getty Images Amerikalik milliarder, Facebook kompaniyasi direktorlar kengashi raisi Piter Til Kremniy vodiysida AQSh prezidenti Donald Tramp va uning "Amerikani yana buyuk qilish" rejasining yagona tarafdori bo‘lsada, biroq Trampning ishlari rejadagidek ketmasa, Tilda "B rejasi" tayyor. Germaniyada tug‘ilgan va bolaligida AQSh fuqarosiga aylangan Til 2011 yil martida Yangi Zelandiya fuqaroligini olgan. Bu haqda The New Zealand Herald nashri xabar bermoqda. Tilning ikkinchi fuqaroligi borligini u tomondan Vanaka ko‘lida 10 mln dollarlik ko‘chmas mulk obekti sotib olingani tafsilotlarini o‘rgangan jurnalistlar aniqlashdi. Tilning matbuot xizmati bunga izoh berishdan bosh tortdi. Nashrning ma’lum qilishicha, Yangi Zelandiya ichki ishlar vaziri Natan Gay boshqa amaldorlar tavsiyasiga ko‘ra Tilga fuqarolik bergan.